NETFLIX-SARJA
Aiemmin tapahtunutta…
Natalie Engler katosi kolme päivää sitten.
Falco. -Löysimme sormuksen.
Tässä on poikani Theo. -En tiennyt, että sinulla on poika.
Minulle on yhä epäselvää, miksi halusit tänne vapaaehtoistöihin.
Olen sairaalalla. Henryllä on tuhkarokko.
Kukahan se oli? -Ethän ole vielä sulkenut?
Olen pahoillani, että tartutimme Henryn. Toivottavasti et muistele pahalla.
Hei, Gil.
Jaksossa käsitellään itsemurhaa, mikä voi järkyttää herkimpiä katsojia.
Jos aihe koskettaa sinua tai läheisiäsi, apua löytyy osoitteesta:
www.wannatalkaboutit.com/fi
Tämä tapahtui oletettua aiemmin.
Kuvainnollinen maali ehti tuskin kuivua.
Hengittää. Nataliesta ei voi sanoa samaa, eli sinä toimit oikein.
Hallitsit impulssejasi.
En ole turhautunut sinuun, Love.
Tämä on edistystä, joten on tärkeää, että osoitan huomaavani sen…
Ei, vaan arvostavani sitä.
Sivuutan jopa sen, että käytämme pojan vauvakameraa tarkkailuun.
Se on kieroa, mutta nokkelaa.
Hei, Gil. Kamu.
Hei siellä.
Hei. Hän löi minua.
Pahoittelen.
"Kaaduit ja löit pääsi" ei toimi nyt. -Vaimosi kolkkasi minut.
En voi sanoa yllättyneeni.
Olin yllättynyt. Ihmettelin: "Gil? Hänhän on mukava kaveri."
Hän kertoi, mitä sanoit.
Ei se tietenkään oikeuta hänen tekoaan. Jos olisit nähnyt,
mitä hän kävi läpi sairaalassa vauvamme kanssa… Tässä.
Silti hän ei olisi saanut tehdä näin. Se on selvää.
Tämä on kohotushuone. Lämpötila ja kosteus -
estävät taikinan pintaa kovettumasta, mutta en oikeastaan ymmärrä sitä.
Ihan kuin Margaretin puutarhanhoito. Siemenet ja maaperän pH-arvot…
Ystävällinen juttelu on refleksinomaista.
Saatoit kolkata sen ainoan, joka voi unohtaa tämän.
Olemme hyvin häpeissämme tästä. Voisiko asia pysyä meidän välisenämme?
Me emme kerro piittaamattomuudestanne, joka vaaransi poikamme.
En ilmaisisi sitä noin. -Miten sitten?
Se on… Ei millään pahalla,
mutta tuntemattomien kemikaalien piikittäminen pikkulapseen…
Se vasta onkin piittaamatonta.
Poikanne sai immuniteetin luontaisesti. Sanoisin sitä hyödylliseksi.
Anteeksi, innostuin liikaa. -Ei se mitään.
Saatat olla oikeassa. Poikamme on kunnossa.
Tässä.
Annahan, kun autan.
Mitä sanot? Ei muistella menneitä.
Tottahan toki. Ei muistella menneitä.
Tuo oli valhe.
Oletko aivan varma? -Kaikki on hyvin. Päästäkää minut!
Hän puhuu saman tien poliisille.
Hitto. -Selvitetään tämä niin kuin aikuiset.
Mitä nyt teemme?
Lentokone tulee, Henry.
Nyt se kallistuu vasemmalle. Sillä lailla.
Ikkunastamme näkyy tavallinen lähiöperhe viettämässä tavallista aamuaan.
Se voi olla autuasta,
kun katselee poikamme maistavan bataattia ensi kertaa.
Sain idean.
Molemminpuolisesti taattu tuho.
Kun keksimme Gilin salaisuuden, hän ei voi paljastaa meitä.
Jos hän puhuu, me puhumme. -Se toimi kerran aiemmin.
Se olisi toiminut, Benji.
Hän voi näyttää viattomalta… -Niin Dahmerkin näytti.
Maanantain palautuksia lajitellessa -
minulla on aikaa selvittää, mitä hra Rogersin persoonaan kätkeytyy.
Täytyy googlettaa, kun pomoni haukankatse välttää.
Lapset tekevät harakirin. -Ei lapsiuhreja kirjastossa, kiitos.
Gil on kadonnut. Hänen piti lukea tänään. Lupasin viedä pojat hammaslääkäriin.
Ei kai hän sanonut "Gil"? -Tämä ei ole Gilin tapaista.
Gil on lasten suosikki. Oikea pyhimys.
Lukuun ottamatta yhtä synkkää salaisuutta.
Edes pyhimykset eivät olleet pyhimyksiä.
Anteeksi. Kuulin sivukorvalla.
Minä voin lukea lapsille. -Minä hoidan sen.
Joe Goldberg. Hei! Tiesinkö, että olet töissä täällä?
Tiesinkö, että leikkautit rintasi 2017, vloggasit Adderall-riippuvuudestasi,
ja veljesi on jonkun bändin roudari?
Voinko ripustaa tämän?
Tämä on typerää! Hei siellä! Haloo!
Hei… -Voisin ottaa yhden kaikkea.
Minä en kerro kenellekään. -Mutta ahterini kertoo.
Olen kateellinen sinulle. Minulla on valtavasti kuvauksia.
Yhtäkkiä seuraajat katoavat, koska en enää tavoittele suurempaa.
Voinko ripustaa tämän?
Täydellistä. Ciao. -Ciao.
YHTEISÖ ETSII NATALIE ENGLERIÄ
Hitto.
Sormuksen piti vihjata hänen lähteneen, mutta tietysti he haluavat tutkia sieltä.
Entä jos sivuutimme muutakin? -Hallitsemme, mitä voimme.
Lähdemme mukaan etsintöihin.
Luoja. -Hyvin se menee.
Selvä. Nähdään kotona.
Mies häkissä on ongelma.
Sadat ihmiset haravoimassa metsää,
jonne hautasimme Natalie Englerin, on täysi kriisi.
Miksi lähtisin mukaan? Et voi pakottaa minua vapaaehtoiseksi.
Sitä "vapaaehtoinen" tarkoittaa. -Älä huuda, Theo.
He saavat sinut näyttämään säälittävältä. Minä en lähde.
Kun olet valmis keskustelemaan kuin yli kuusivuotias, olen sisällä.
Oliko koko naapuruston tarkoitus kuulla?
Tuo oli tahditonta. Kuulostit kakaralta.
Tirkisteletkö minua sieltä?
Mitä tuo teatraalisuus oli?
Ilmeisesti Sherry Conrad karmivine joukkoineen -
yhdistää voimansa poliisin kanssa tutkiakseen osavaltion metsän.
Kai he yrittävät löytää Natalien pinoamalla kiviä.
Etkö halua mukaan?
Olen odottanut tilaisuutta liittyä -
sieluttomien joogaäitien salaseuraan.
He pitävät isää syyllisenä.
En halua auttaa kyläläisiä teroittamaan heinähankojaan.
Kannattaa mennä. Muuten te molemmat näytätte epäilyttäviltä.
Odota.
Minä voin olla etsintäparisi.
Sidotko kengännauhanikin? -Jos tarvitsee.
Kakara.
Kannattaisi korjata tämä.
Natalien etsintäpartio metsässä saa minut vaarallisen hämmentyneeksi.
Entä jos jätimme jotain vapaaehtoisten löydettäväksi?
Emme olleet huolimattomia. Vai olimmeko?
Keskity. Yksi asia kerrallaan.
Gilin kohtalokas heikkous on selvitettävä.
Kivikivaa. Liusketta ja loisketta.
Jos olen saanut kaivettua jotain, Gil Brigham pitää maantiedehuumorista.
Hän opetti Burgessin collegessa Ohiossa,
mutta lopetti toisena vuonnaan lokakuussa. Se on yhtäkkistä.
Ylittikö hän rajan naisopiskelijan kanssa?
Toisen vuoden Burgessin opiskelijan kimppuun käytiin kampuksella. Ehkä…
Neljän tunnin jälkeen ainoa löytämäni vika on Gilin huumorintaju.
Niin omistautunut lapsilleen, että hänestä voisi tehdä "Maailman paras isä" -mukin.
Ei unohda pelejä eikä syntymäpäiviä. Hän on vapaaehtoistöissä lasten…
Voi paska! Kirjasto. Parasta kirjoittaa selitys.
Pahoittelen, etten päässyt tänään. Töissä tuli pieni kriisitilanne.
Ikävää aiheuttaa lapsille pettymys.
Ketä vakoilemme?
Minä vain… -Oletko nähnyt Peer Gyntiä?
Olen, kun varastin sen Ellielle.
Saatoin ottaa sen kotiin luettavaksi.
Otit 2 500 dollarin kirjan, jota ei saa viedä täältä pois.
Tiedäthän, kun on olemassa sääntö,
muttet usko sen koskevan itseäsi, koska olet nopea, tarkka ja työntekijä.
Kaikki me emme varttuneet kartanoissa ensipainokset lasinalusina…
Luuletko, että olen varakkaasta suvusta?
Katso, mitä teit minulle, Love. Vaikutan rikkaalta.
Kuuntelehan. Lapsuudessani kirjahyllyissä ei ollut ensipainoksia,
koska meillä ei ollut hyllyjä.
Aivan. Olit köyhä. -Käytännössä koditon.
Kirjakauppias otti minut huostaansa ja nukuin häkissä hänen kellarissaan.
Odota, Marienne. Olen pahoillani.
Ylitin rajan. Se oli liioittelua,
mutta elin lapsuuteni köyhyysrajalla ja pakenin sitä kirjoihin.
Opin niistä kaiken. Halusin tietää kaiken yhdestä kauniista asiasta.
Sellainen on surkean elämän pelastus.
No, taisin erehtyä hiukan. Kenties.
Lempianteeksipyyntöni ovatkin jäykkiä ja vastahakoisia.
Hyvä on. Pyydän anteeksi.
Kai minun täytyy pitää sinusta, Goldberg.
Unohda moinen.
Nyt kun olemme ystäviä, mitä muuta veit?
Dickensin, Shelleyn ja Strandin.
En mitään.
Katsokin, että tuo pitää paikkansa, kun tarkastan kirjat huomenna.
Meillähän piti olla sopimus. -Valitan.
Et voi pitää minua täällä kuin jotain eläintä.
Ihmiset tietävät, että olin tulossa tänne. Päästä minut tai poliisi päästää.
Kun he etsivät… -Kukaan ei pelasta sinua. Me…
Me selitimme jo katoamisesi.
Olen pahoillani. Haluaisin päästää sinut.
En kerro kenellekään. Lupaan sen.
Asia pysyy meidän välisenämme.
Entäpä jos tietäisimme jotain sinusta?
Jotain sellaista, mitä et haluaisi kenenkään todellakaan tietävän.
Ymmärrän. Minä säilytän salaisuutenne, ja te säilytätte minun.
Tällä kertaako pidät sanasi? -Kyllä.
Hyvä on.
Annahan, kun mietin hetken.
Keksin. Kuuntele.
Pari vuotta sitten kirkkomme lähti Kristus-juhlille Vegasiin.
Kristus ja Vegas. Vahva aloitus.
Keräsimme rahaa Santosin perheelle, jonka koti oli tuhoutunut tulipalossa.
Siellä oli eräs nainen. Cheryl.
Kristus, Vegas, Cheryl.
Oikea ilopilleri, tiedäthän?
Kaikki muut olivat jo nukkumassa,
mutta hänellä ja minulla riitti vielä virtaa, joten…
Otimme keräämämme 600 dollaria ja…
Hankitte kasan kokkelia ja nunnaksi pukeutuneen dominan.
Pelasimme kaiken punaiselle.
Ja hävisimme.
Kurjaa. Mitä sitten?
Jouduimme korvaamaan sen omista säästöistämme maanantaina.
Siinäkö se? -Miten niin?
Pelasimme ja hävisimme Santosien rahat. -Ja palautitte ne.
Niin, mutta me valehtelimme. Olimme itsekkäitä.
Jos ihmiset tietäisivät…
Hyvä on. Makasin hänen kanssaan.
Sen tein. Rajulla tyylillä vieläpä.
Kuvailisitko rajua tyyliä? -No, kun…
Yritän keksiä jotain. -Sinun on pystyttävä parempaan.
Hitto.
Iskin kaulimella kylän ainoaa pyhimystä. -Edes pyhimykset eivät ole pyhimyksiä.
Mutta en tiedä…
Äiti hakee Henryn hoitoon huomenna. -Se on hyvä idea.
Natalie Englerin etsintäpartio on Redwood State Parkissa…
Parasta antaa jäädytettyä maitoa. Maanjäristyksen varalta.
Kolmen vuorokauden kuulustelu odottaa. Joe?
Kiellä minua panikoimasta. -Mitään ei löydy.
Entä jos löytyy?
Entä jos he saavat etsintäluvan tai alkavat nuuskia paikkoja?
"Mitä kellarissa on?"
Miksi tämä tuntuu kääntyvän syykseni?
Se on syytäsi. Äitisi jätti sinut tänne.
Gilistä on hankkiuduttava eroon. -Tiedän.
Rakensimme häkin, jotta saisimme aikaa ajatella.
Ehkä nyt on aika…
Minkä aika? -Mitä aiot tehdä, Goldberg?
Hän aikoo itkeä. Niin kuin hän itkee äitiään joka yö.
Emme halunneet tehdä tätä. Teimme sen suojellaksemme perhettämme.
Sinä suojelit minua. Olet hyvä poika.
Entä jos Gilin ainoa vaihtoehto on…
Hän ei tule hakemaan sinua. Kukaan ei pelasta sinua.
Keksi parempi idea.
Uskomatonta, että sanot noin. -Kysyn vain. Sinä se hoet, ettet tiedä.
Olisimme voineet haastaa hänet oikeuteen. -Häkki oli sinun ideasi.
Ei, ei. Me emme…
Sinä et pakota minua tappamaan ketään!
Emme tee tätä pojallemme.
Ei pitäisi.
Juoksulenkki jää täällä välistä.
Juoksimme poikani Alanin kanssa joka aamu,
kunnes hän lähti Dartmouthiin.
Hän tykkäisi tästä. -Niinkö?
Isäpappaa nöyryytetään.
Tiedäthän. Pojat ja isät. -Se on minulle vielä uutta.
Ajatus, että pojat täytyy muovata vahvoiksi miehiksi…
Miten se sujui?
Tajusin sen olevan paljon helpompaa kuin tein siitä.
Vanhemman tehtäviin kuuluu -
pitää lapset terveinä ja turvassa ja olla kunnollinen ihminen.
Siinä se. Suojele, ole kunnollinen ja pysy poissa tieltä.
Suoraan sanottuna olen kateellinen. Sinulla se kaikki on vielä edessä.
Kuule…
Mitä täällä tapahtuukaan, toivon näkeväni vielä lapseni.
Toivottavasti saamme ostettua vielä 12 hehtaaria ihastuttavaa rantatilaa,
jonne laskeutuva sumu saa Pinot'n menestymään.
Anna fleecepyjama, jos tuleekin kylmä.
Peppuvoidetta. Takalisto on punoittanut viime aikoina.
Jos pelkäät viinitilan vaarantavan leipomon, asia on päinvastoin.
Tällä tavalla imperiumit syntyvät. -En murehdi sitä. Minä…
Vieläkö Cy on isän kaveri?
Luultavasti isäsi on käskenyt sen käärmeen kimppuuni. Miksi kysyt?
Tiesin, että mietit jotain. -En sen kummempia.
Leipomon vuokrannut tyyppi tuntui oudolta.
Haluan vain tarkastaa taustat, ettei verottaja keskeytä toimintaani.
Annan hänen numeronsa.
Tein jotain, mistä et luultavasti innostu.
Kerro.
Äitini antoi numeron eräälle tyypille, joka auttoi isääni tutkimaan ihmisiä.
Sotkitko perheesi tähän? -En kertonut heille mitään.
En kertonut syytä. Hän ei herätä huomiota.
Olet muutenkin suuttunut minulle. -Olen vain huolissani.
Minäpäs. -Siitäkö, ettemme saa tätä hoidettua?
Pelkään, että vihaat minua, ellei kaikki mene nappiin.
Ilmeesi, kun sanoit luulleesi, että Henrylle kävisi jotain…
Olen pahoillani.
Pelästytin sinut. -Ei.
Joe. Se särki sydämeni.
Näen, miten kovasti yrität olla hyvä isä.
Pelkäät, että yksi pieni liike pilaa kaiken kuin taikaiskusta.
Tiedän, ettei se ole taikuutta, koska näin lapsuudessani,
että kun lapsille annetaan keppiä, he ovat pysyvästi sekaisin.
Olet kokenut kovia, mutta et ole pysyvästi sekaisin.
Tiedän, mutta en halua kokeilla onneani Henryn kanssa.
Tiedäthän, että ymmärrän.
Mietin sitä jatkuvasti Fortysta. Jos lapsuus olisi ollut erilainen…
Tajuan sen.
Yritän vain korjata tämän.
Hei. Minä rakastan sinua.
Hei, Cy. Ei minulla ole kiire. Mitä selvisi?
Todellako?
Aika paksua.
Huijasin saadakseni poikani Dartmouthiin. Miksi?
Alan on huippuoppilas. Ei kokeissa, mutta…
Poikasi sai kokeesta täydet pisteet.
Hän pääsi sisään keskiarvollaan, esseellään ja vapaaehtoistyöllään.
SAT-pisteet olivat täydelliset ja…
Hän pelasi vesipooloa, kunnes ura päättyi loukkaantumiseen.
Tuo ei ole poikani teksti. -Eikö? Täältä löytyy tällainenkin.
Lahjoitit Bennettin säätiölle 50 000, jotta vähäosaiset pääsisivät collegeen.
Olet taitava tässä. -Miten tuo liittyy mihinkään?
Bennettin säätiötä ei ole. Tai on, mutta se on Alanin kaltaisille nuorille.
Häiritsevän taitava.
25 000 Fryen perheelle,
joiden tähticheerleader Vicky valmistui yhtä aikaa Alanin kanssa.
Vakuuttivatko he rakentavansa taloja Haitille tai muuta sellaista?
Odota hetki. -Mitä?
Sinulla ei ollut aavistustakaan.
Miksi vaimoni…
Luojan tähden. Voi ei.
Alan. Ei taas.
Hän lupasi olla kunnolla.
Tämä on pahempaa kuin collegeskandaali.
Alan teki jotain tälle Vickylle. Se oli vaitioloraha.
Hänen rakas Alaninsa on paha nuori mies, joka satuttaa tyttöjä.
Se oli Alan Ohiossa, vai mitä?
Hän kävi sen tytön kimppuun ja ahdisteli tätä seksuaalisesti.
Sen takia te lähditte. Ja Alan teki sen uudelleen.
Uskoin, että se oli kertaluontoinen erehdys.
Tein itsekin virheitä nuorena, joten…
En puuttunut asiaan.
Nyt toiselle tytölle kävi huonosti. Margaret luuli, että hänen piti hoitaa se.
Gil sanoi isyyden olevan suojelemista ja poissa tieltä pysymistä,
mutta selvästikään se ei estä hänen poikaansa hairahtumasta.
Se on toki kauhistuttavaa, mutta sillä saamme Gilin yhteistyöhön.
Seuraavaksi ehdotamme häntä muuttamaan välittömästi Madre Lindasta.
Sääli Ellietä, mutta pomo käräytti minut, joten kirja palaa kirjastoon.
Onkohan Gil hautunut jo tarpeeksi?
Mitä? Ei, ei.
Luojan tähden!
Irrota se.
Irrota se! -Minä yritän.
Emme voi vain istua täällä koko yötä. Sinun täytyy puhua minulle.
Meidän on tehtävä tälle jotain. Tarvitsemme suunnitelman.
Joe, kuuntele minua.
Joe.
Joseph Quinn-Goldberg!
Hei. Tämä ei ole sinun vikasi.
Gil teki sen. Se oli hänen päätöksensä.
Me yritimme pitää lupauksemme.
Miksi hitossa hänen täytyi tappaa itsensä?
Hän tuhosi jo perheensä.
LÄHDEN ULOS. NÄHDÄÄN SIELLÄ.
Hitto.
Etsintä alkaa pian.
No niin.
Minä menen sinne.
Palaan niin pian kuin mahdollista. -Selvä.
No niin.
Herranen aika. Joe.
Keksin suunnitelman.
Jos löydätte jotain.
Kuulevatko kaikki? Hei!
No niin.
Kiitos kaikille, kun tulitte.
Saanen sanoa Natalien ihanan perheen puolesta,
että olemme hyvin kiitollisia joka ikiselle teistä.
Natalie on kiinteä osa Madre Lindaa.
Me tarvitsemme häntä, ja nyt hän tarvitsee meitä.
Onnea matkaan ja… Anteeksi.
Hashtag: "Natalie, tule kotiin."
Keksimäsi tarina, Love, sopii huuruiseen psykodraamaan.
Gil Brighamilla, joka on Madre Lindan oma Ned Flanders, oli salaisuus.
Kun käytit ilmaisua "kaksi kärpästä yhdellä iskulla",
näin todellisen nerokkuutesi.
Kaksi ruumista, yksi tarina, jos onnistumme tässä.
Ja me onnistumme. Minä onnistun. Minun on pakko.
Tehtäväni on suojella sinua ja Henryä. Kukaan muu ei tee sitä.
Tässä ovat liput. Pudota ne matkalla.
Hei, Matthew. -Terve.
Miten jakselet?
En ikinä osaa vastata tuohon, kun etsin kadonnutta vaimoani.
Anteeksi. Halusin vain tietää…
Olen pahoillani tästä.
Ihan totta. -Pitäisi kai kiittää sinua.
Sait Theodoren tänne. Puhuit kuulemma hänelle.
Hän kutsui sinua lempeäksi. -Tuskin sanoin paljoakaan.
Hän vaikuttaa kunnon pojalta.
Anteeksi.
Miksi kaikki pelkäävät niin kovasti Sherry Conradia?
Hän on ihan hemmetin säälittävä.
Kuulemani mukaan hänen miehensä -
joutuu ottamaan ekstaasia, jotta saa kalunsa pystyyn vaimolleen.
Näithän sen puheen?
Käyn nopeasti pissalla.
Selvä.
Ihan kauheaa.
Jos mieheni olisi Matthew'n kaltainen tunteeton robotti, minäkin katoaisin.
Unohditko megafonin, Sherry? -Theo.
Kerro toki teoriasi kaikille.
Kaikki tietävät, että yrität hyötyä toisen tragediasta,
jotta voit myydä kuukautispöksyjäsi ja saada tykkäyksiä Instagramissa.
Laske kymmeneen. Rauhoitu.
Oletko kunnossa, Sherry?
Hänellä on rankka päivä. Ei hän tarkoita sitä. Vai mitä, Theo?
Olet tehnyt valtavasti. Eiköhän jatketa etsintää?
Kiitos. -Ei kiittämistä.
Mennään.
Noin sitten kävi. -"Rankka päivä." Oletko tosissasi?
Sattuuko, Joe?
Etkö tiedä, miksi he tekivät näin? -Ei sillä ole väliä.
Olen muutenkin menetetty tapaus. -Etkä ole.
Yksikään lapsi ei ole menetetty tapaus. Et etenkään sinä.
Jos aikoisin adoptoida, haluaisin vanhemman lapsen.
Tiedätkö miksi? Silloin tietää, millainen hän on.
Koko likaisen totuuden.
Se on kaunista ja sen arvoista. Juuri sellaista haluaisin elämääni.
Menneisyydestä viis,
joku tuolla haluaa sinut. Olet hyvä poika.
Anteeksi, herra. Kutsuitteko Uberin?
Kohta sataa. Hyppää kyytiin.
Onko se paras kaverisi Sherry?
Minun on vaikeaa pysyä vihaisena ainoalle ihmiselle, jonka seuraa siedän.
Vaikeneeko isäpuolesi yhä?
Hänellä on paljon meneillään.
Mutta hän ei ole murhaaja.
Miten oikein kestit sen?
Kaiken huomion ja töllistelijät. -Tarkoitatko veljeäni?
Luin artikkelin Vanity Fairista.
Hän vaati minua leikkaamaan tukkansa, koska muut tekivät sen väärin.
Ja hän tykkäsi ninjakilpikonnaleffasta.
Hän kelasi aina punaisen loukkaantumisen, koska se suretti liikaa.
Tuollainen ei myy lehtiä.
Se, mikä teki hänestä ihmisen.
Suuri, kaunis, herkkä sydän.
Vain hän todella tunsi minut.
Kuule…
Julkisuudella on tapana latistaa.
Se latistaa sinut ja rakkaasi ihmistyyppeihin.
Se on todella rankkaa, koska tapahtunutta ei anneta unohtaa.
Sade yllätti. Jos sää selkenee pian, lähetämme etsijät takaisin.
Sano suoraan. Tänään ei saatu aikaiseksi mitään.
Paitsi somepäivityksiä ihmisille, jotka tuskin tunsivat vaimoani.
Etsintä oli uhkapeliä, etkä uskonut meidän löytävän mitään.
Olen nähnyt kaiken tähän mennessä.
Tavallisesti olisit oikeassa, mutta se ei ole välttämättä huono asia.
Jos löytäisimme jotain…
Se viittaisi siihen, ettei Natalie ole enää hengissä.
Tiedän, että tämä on rankkaa. Anna meidän jatkaa töitämme.
Hyvä Megy, kirjoitan tätä sydän syrjällään.
Pysyit rinnallani vioistani huolimatta etkä ansainnut sitä, mitä tein sinulle.
Minä harhauduin.
Minä hölmö luulin Natalien tarjoavan jotain minulta puuttuvaa.
Kun selvisi, ettei hän ikinä olisi yksin minun, menetin hallinnan.
En tiedä, mikä minuun meni.
Yhtäkkiä seisoin kirves kädessäni ja hänen ruumiinsa makasi maassa.
Kun hukutin hänet mereen, tuntui kuin joku muu olisi ottanut minut valtaansa.
Minä olen kuitenkin syyllinen enkä voi elää tekoni kanssa.
Olen pahoillani, että satutin sinua ja että löysit minut näin.
Petin teidät kaikki. Etenkin Alanin.
En halunnut nähdä hänessä samaa kuin itsessäni.
Ehkä sinä voit muovata hänestä paremman. Kerro lapsillemme, että rakastan heitä.
Ja tiedä, että rakastan sinua, Megy.
Enemmän kuin aavistatkaan.
Anna anteeksi.
Sinun Gilysi.
Joku kirjoitti taustaa pohtivan artikkelin vanhempieni erosta.
Se kertoi teknologian supertähtien ensimmäisistä vaimoista -
ja miten Piilaakso hylkii naisia.
Luulin sen olevan pahinta elämässäni.
Ja kappas vain, nyt sinulla on oma perhetragediasi.
En halua kuulostaa nenäkkäältä.
Tervetuloa kerhoon. -Saanko lahjakassin?
Vai tekeekö hirveä perhetragedia ihmisistä pantavampia?
Jokin positiivinen puoli kelpaisi nyt.
Kokemukseni mukaan kyllä,
mutta alat halveksua heitä, jotka luulevat panon tekevän heistä kiinnostavampia.
Niin kuin se tarttuisi heihin.
Älä anna sellaisten määrittää itseäsi.
Etsi ihmisiä, jotka ymmärtävät sinua. Tukeudu heihin.
Forty… Veljeni ei koskaan oikeastaan tajunnut sitä.
Mistä sellaiset ihmiset tunnistaa? -Heidät vain tunnistaa.
Älä tee noin.
Pahus. Isältä tuli viesti.
Jotain löytyi. He epäilevät löytäneensä murha-aseen.
Huomenta. Olen rikostutkija Falco Madre Lindan poliisista.
Natalie Englerin tutkinta on edennyt.
Uudet todisteet viittaavat epäiltyyn katoamistapauksessa…
Olemme tuskin rikollisneroja.
Gily!
Sain viestisi. En tiedä, miksi vaadit viemään lapset äidilleni.
Joskus pelkkä hyvä tarina riittää.
Tee siitä eheä, seksikäs ja samaistuttava.
Anna juuri tarpeeksi todisteita.
Saimme tietää, että rva Englerillä oli avioliiton ulkopuolinen suhde -
Gil Brighamiin, joka on Stanfordin yliopiston professori.
Hra Brigham tunnusti kirjeessä murhanneensa rva Englerin…
Ja niin Madre Lindan kaupunki hyväksyi pitkin hampain,
että tarina lähiön apeudesta, seksistä ja murhasta on päättynyt,
koska kuka tylsistynyt esikaupunkilainen ei uskoisi sitä?
Me teimme sen, Love. Häkin rakentaminen oli hullua.
Se olisi voinut kostautua, mutta se onnistui.
Me hidastimme, pohdimme ja vastasimme.
Me todistimme olevamme tiimi. Henrylle.
KIITOS, YSTÄVÄ SHERRY
Näytät kamalalta, herra Gynt.
Valitan. Paljon pitkiä öitä. -Ei se mitään.
Dante oli suorastaan vaaraksi, kun heidän lapsensa olivat pieniä.
Hän unohti kymmenluokitusjärjestelmän,
vaikka se oli kirjoitettu joka käytävälle. Pistekirjoituksella.
Hän on ystävällinen. Erikoista, että tarina ankeasta lapsuudesta tehosi.
Ehkä hänenkään ei ollut ruusuinen.
Sinullahan on lapsi.
Miten oikein hoidat kaiken?
Hän on isänsä luona nykyisin.
Siihen hän ei tarttunut. Kiintoisaa.
Ei varmaan tarvitse kysyä,
oletko kuullut siitä kammottavasta Gil Brighamin jutusta.
Joo. Hirveää. -Todellakin.
Tarvitsemme uuden lukijan.
Kiinnostaako se vielä? -Totta kai.
Uusi suositukseni sinulle.
David Copperfield. -Köyhä ja onneton orpo.
Ehkä voit samaistua. -Hän kiusaa minua, vai mitä?
Jos haluat käyttää taianomaisia kirjankorjauskykyjäsi, anna mennä.
Melkein kuin flirttailisit kanssani.
Eikä. Et sinä tekisi niin. Et tietoisesti.
Pyöritteletkö kaulakorua hermostuneena?
Miksi olisit hermostunut, ellet… Ei kyse voi olla minusta. Vai voiko?
Onko kaikki hyvin? -Hitto. Mitä oikein tein?
Kaikki on hienosti. -Hyvä.
En voi ajatella sinua näin.
Ei, ei. Tämä on huono juttu.
Tekstitys: Anna-Kaisa Viljanen